ประกาศเทศบาลตำบลบางปะกงพรหมเทพรังสรรค์
เรื่อง  สอบราคาโครงการเสริมผิวจราจรถนนคอนกรีตเสริมเหล็กบริเวณเมืองใหม่บางปะกง
………………………………………..

                  ด้วยเทศบาลตำบลบางปะกงพรหมเทพรังสรรค์ อำเภอบางปะกง จังหวัดฉะเชิงเทรา มีความประสงค์จะสอบราคาโครงการเสริมผิวจราจรถนนคอนกรีตเสริมเหล็กบริเวณเมืองใหม่บางปะกง หมู่ที่ ๑๙ ตำบลบางปะกง อำเภอบางปะกง จังหวัดฉะเชิงเทรา โดยใช้แอสฟัลท์ติกคอนกรีต รายละเอียดตามแบบแปลนเทศบาลตำบลบางปะกงพรหมเทพรังสรรค์ เลขที่ ๑๙-๒๕๕๗ พร้อมป้ายโครงการ ราคากลางจำนวน ๑,๐๔๒,๑๐๐.-บาท (-หนึ่งล้านสี่หมื่นสองพันหนึ่งร้อยบาทถ้วน-)
ผู้มีสิทธิเสนอราคาจะต้องมีคุณสมบัติ ดังต่อไปนี้
๑. เป็นนิติบุคคล/บุคคลธรรมดา ผู้มีอาชีพรับจ้างงานที่สอบราคาดังกล่าว
๒. ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว
๓. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลบางปะกงพรหมเทพรังสรรค์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกาศสอบราคาครั้งนี้
๕.  ผู้ประสงค์จะเสนอราคาต้องมีผลงานก่อสร้างประเภทเดียวกัน สัญญาเดียวกัน กับงานที่สอบราคาในวงเงินไม่น้อยกว่า ๕๐๐,๐๐๐.-บาท (ห้าแสนบาทถ้วน)และเป็นผลงานที่เป็นคู่สัญญาโดยตรงกับส่วนราชการ หรือหน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่เทศบาลตำบลบางปะกงพรหมเทพรังสรรค์เชื่อถือ

กำหนดดูสถานที่ก่อสร้าง(ให้ช่างควบคุมงานเป็นผู้พาไปดูสถานที่ดำเนินการ)ในวันที่ ๒๑ พฤศจิกายน ๒๕๕๗ ระหว่างเวลา ๑๐.๐๐ น.ถึง ๑๑.๐๐ น.ณ กองช่าง เทศบาลตำบลบางปะกงพรหมเทพรังสรรค์ และรับฟังคำชี้แจงรายละเอียดเพิ่มเติมในวันและเวลาเดียวกัน
กำหนดยื่นเอกสารสอบราคา ระหว่างวันที่ ๑๐ พฤศจิกายน ๒๕๕๗ ถึงวันที่ ๒๑ พฤศจิกายน ๒๕๕๗ เวลา ๐๘.๓๐ – ๑๖.๓๐ น. ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ ยกเว้นวันที่ ๑๑ พฤศจิกายน ๒๕๕๗ ยื่นซองเสนอราคา ณ ศูนย์จัดซื้อจัดจ้างท้องถิ่นอำเภอบางปะกง ระหว่างเวลา ๐๘.๓๐ น.ถึง ๑๖.๓๐ น. โดยถือเอานาฬิกาของทางราชการเป็นสำคัญ  
กำหนดเปิดซองสอบราคา ในวันที่ ๒๔ พฤศจิกายน ๒๕๕๗ ณ ศูนย์จัดซื้อจัดจ้างท้องถิ่นอำเภอบางปะกง เวลา ๑๐.๐๐ น. เป็นต้นไป
                  ผู้สนใจติดต่อขอซื้อเอกสารสอบราคาเลขที่ ๙/๒๕๕๘ ราคาชุดละ ๑,๐๐๐ บาท (หนึ่งพันบาทถ้วน) ระหว่างวันที่ ๑๐ พฤศจิกายน ๒๕๕๗  ถึง วันที่ ๒๑ พฤศจิกายน ๒๕๕๗ ได้ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ หรือสอบถามทางโทรศัพท์หมายเลข ๐-๓๘๕๓-๑๕๕๓-๔ ในวันและเวลาราชการ หรือตรวจสอบข้อมูลทางเว็บไซต์ที่ www.bangpakongcity.go.th โดยตรง

                             ประกาศ   ณ   วันที่  ๑๐  เดือน  พฤศจิกายน  พ.ศ. ๒๕๕๗

จรัญ งาสุวรรณ์
(นายจรัญ งาสุวรรณ์)
นายกเทศมนตรีตำบลบางปะกงพรหมเทพรังสรรค์

